Temeljem članka 19. Zakona o lokalnoj i područnoj (regionalnoj) samoupravi ("Narodne Novine" broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), članka 35. Statuta Općine Ližnjan-Lisignano ("Službene novine Općine Ližnjan-Lisignano" br. 02/21), Općinsko Vijeće Općine Ližnjan-Lisignano na svojoj redovnoj sjednici održanoj dana \_\_.12. 2022. godine donosi

**DRUŠTVENI PROGRAM OPĆINE LIŽNJAN-LISIGNANO ZA 2023. GODINU**

Članak 1.

Društveni program Općine Ližnjan-Lisignano sadrži programe javnih potreba u društvenim djelatnostima. Za ostvarenje Društvenog programa u 2023. godini Proračunom Općine Ližnjan-Lisignano osigurat će se **819.717,79 EUR / 6.176.163,75 kuna**.

Utvrđivanje javnih potreba i pojedinačnih programa utvrđuje se u skladu s odredbama posebnih zakona, navedenih u pojedinim programima, kojima se uređuje obavljanje navedenih djelatnosti.

Društveni program obuhvaća:

1. Program javnih potreba u predškolskom odgoju
2. Program javnih potreba u školstvu
3. Program javnih potreba u kulturi
4. Program javnih potreba u sportu
5. Program neprofitnih organizacija i organizacija civilnog društva

**1. PROGRAM JAVNIH POTREBA U PREDŠKOLSKOM ODGOJU**

Članak 2.

Predškolski odgoj je djelatnost od osobitog značaja i društvenog interesa. Pretežno je regulirana Zakonom o predškolskom odgoju i obrazovanju (NN 10/97, 107/07, 94/13, 98/19, 57/22) te obuhvaća programe odgoja, obrazovanja, zdravstvene zaštite, prehrane i socijalne skrbi koja se ostvaruje u dječjim vrtićima, sukladno zakonu.

Za ostvarenje Programa javnih potreba u predškolskom odgoju u Općini Ližnjan-Lisignano za 2023. godinu, kroz proračun se osiguravaju sredstva u visini od **545.751,11 EUR / 4.111.962,00 ku, te se isti**  provodi kroz:

**1.1. Predškolsku ustanovu Dječji vrtići Bubamara Ližnjan-Scuole dell infanzia Coccinella Lisignano**, čiji je osnivač Općina Ližnjan-Lisignano.

1.1.1. Općinskim Proračunom za 2023. godinu osigurava se **254.524,12 EUR / 1.917.712,00** **kn** za sljedeće izdatke:

a) Izdaci za plaće i ostale rashode za djelatnike DV Bubamara 234.951,89 EUR /1.770.245,00 kuna

b) Izdaci za materijalne rashode 17.296,43 EUR / 130.320,00 kuna te

c) Za nabavu nefinancijske imovine 2.275,80 EUR / 17.147,00 kuna.

Sukladno obvezujućim uputama za izradu proračuna JLP(R)S-a, u proračun se obavezno uvrštavaju i rashodi pod:

1.1.2. Dječji vrtići Bubamara – financiranje iz vlastitih prihoda, u iznosu od **85.506,64 EUR / 644.250,00** kuna, te je za isti iznos u proračun uvrštena i stavka vlastitih prihoda dječjeg vrtića "Bubamara".

Navedeni izdaci detaljno su razrađeni u posebnom dijelu proračuna za 2023.godinu.

**1.2. Režijski troškovi zgrade novog dječjeg vrtića u Ližnjanu**

Aktivnost podmirenja režijskih troškova zgrade novog dječjeg vrtića u Ližnjanu predviđa se u iznosu od **10.617,82 EU / 80.000,00 kuna.**

**1.3. Ostale predškolske ustanove - izvan područja Općine Ližnjan-Lisignano**

Po otvaranju centralne zgrade vrtića u Ližnjanu i nadalje je potrebno osigurati sredstva za smještaj jasličkog uzrasta predškolske djece i vrtićke djece koja po popunjenju kapaciteta ustanove se smještaju u ostale predškolske ustanove izvan područja Općine Ližnjan-Lisignano (tzv. vanjske ustanove, odnosno predškolske ustanove drugih osnivača), sufinanciraju se sukladno posebnoj Odluci, dok pojedini korisnici ostvaruju pravo na potpuno financiranje temeljem socijalnog statusa te je za ove potrebe planirano **195.102,53 EUR / 1.470.000,00 kn** u proračunu za 2023. godinu, sukladno broju izdanih suglasnosti o sufinanciranju za boravak djece u navedenim predškolskim ustanovama, odnosno izdanim pojedinačnim Rješenjima kojima se odobrava potpuno financiranje smještaja djece u predškolskim ustanovama temeljem socijalnog statusa korisnika – roditelja ( Korisnici Zajamčene Minimalne Naknade) .

Sredstva utvrđena programima 1.1., 1.2 i 1.3. isplaćuju se nositeljima programa prema vjerodostojnoj dokumentaciji, ispostavljenim računima, obračunima i sl., odnosno sukladno Zakonu o proračunu i drugim pozitivnim propisima.

**2. PROGRAM JAVNIH POTREBA U ŠKOLSTVU**

Članak 3.

**2.1.** **Osnovnoškolske ustanove**

Zakonom o odgoju i obrazovanju u osnovnoj i srednjoj školi (N.N. br. 87/08, 86/09, 92/10, 105/10 - ispravak, 90/11, 05/12, 16/12, 86/12, 126/12-pročišćeni tekst, 94/13, 136/14-RUSRH, 152/14 i 07/17, 68/18, 98/19, 64/20) regulirana je djelatnost osnovnog i srednjeg odgoja i obrazovanja u javnim ustanovama. Ona obuhvaća opće obrazovanje, različite vrste i oblike obrazovanja, osposobljavanja i usavršavanja, druge oblike obrazovanja djece i mladih te obrazovanje odraslih osoba.

Državnim pedagoškim standardom osnovnoškolskog sustava odgoja i obrazovanja u RH utvrđuju se minimalni infrastrukturni, financijski i kadrovski uvjeti za ostvarivanje i razvoj djelatnosti i podjednaki uvjeti za ujednačeni razvoj osnovnog školstva na čitavom području Republike Hrvatske.

Člankom 143. Zakona o odgoju i obrazovanju u osnovnoj i srednjoj školi utvrđene su financijske obveze jedinica lokalne i područne (regionalne) samouprave i isti glasi:

U proračunu jedinice lokalne i područne (regionalne) samouprave osiguravaju se sredstva za financiranje škola čiji je osnivač Republika Hrvatska ili jedinica lokalne i područne (regionalne) samouprave, i to za:

1. prijevoz učenika osnovnih škola,

2. smještaj i prehranu učenika u učeničkim domovima,

3. naknade za prijevoz na posao i s posla radnicima srednjoškolskih ustanova,

4. ostala materijalna prava ugovorena kolektivnim ugovorom osim materijalnih prava navedenih u članku 142. stavku 1. točki 2. istog Zakona,

5. materijalne i financijske rashode škola koji obuhvaćaju i rashode za materijal, dijelove i usluge tekućeg i investicijskog održavanja,

6. rashode za izgradnju, dogradnju i rekonstrukciju školskog prostora te opremanje školskih ustanova prema standardima i normativima koje propisuje ministar, a u skladu s državnim pedagoškim standardima.

(2) U proračunu jedinice lokalne i područne (regionalne) samouprave mogu se osigurati i sredstva za sufinanciranje:

1. programa rada s darovitim učenicima,

2. obrazovanja učenika na jeziku i pismu nacionalnih manjina,

3. opremanja škola kabinetskom, didaktičkom i informatičkom opremom,

4. opremanje škola računalnim programima,

5. opremanja školskih knjižnica obveznom lektirom,

6. programa od zajedničkog interesa za djelatnost školstva (sustav informiranja, stručno-pedagoški časopisi, stručne knjige, programi ustanova i stručnih udruga, obljetnice i manifestacije, programi izvannastavnih aktivnosti) i

7. škola kojima je osnivač druga fizička ili druga pravna osoba u skladu s kriterijima koje donosi lokalna i područna (regionalna) samouprava.

(3) Jedinica lokalne i područne (regionalne) samouprave može utvrditi i šire javne potrebe u školstvu za koja sredstva osigurava svojim proračunom, i to za:

1. plaće i naknade plaća s doprinosima na plaće radnicima koji rade u produženom ili cjelodnevnom boravku osnovne škole,

2. plaće i naknade plaća s doprinosima na plaće radnicima koji rade u programima koji se provode u nenastavne dane,

3. ostale rashode za radnike koji rade u produženom ili cjelodnevnom boravku osnovne škole koji su ugovoreni kolektivnim ugovorima,

4. ostale rashode za radnike koji rade u programima koji se provode u nenastavne dane koji su ugovoreni kolektivnim ugovorima,

5. naknade prijevoza na posao i s posla radnicima koji rade u programima koji se provode u nenastavne dane,

6. troškove stručnih timova koji školi pružaju pomoć za rad s učenicima s teškoćama,

7. troškove premija osiguranja škola od odgovornosti prema trećim osobama.

(4) Vlada Republike Hrvatske svake godine, istodobno kada utvrđuje prijedlog državnog proračuna, utvrđuje kriterije i mjerila za osiguravanje minimalnog financijskog standarda radi ostvarivanja javnih potreba iz stavka 1. ovog članka.

Općina Ližnjan-Lisignano sukladno svojim zakonskim obvezama te proračunskim mogućnostima u 2023. godini u svom proračunu osigurava sredstva za financiranje javnih potreba u osnovnom školstvu u ukupnom iznosu od **106.443,69 EUR / 802.000,00 kn**, od čega je 106.178,24 EUR / 800.000,00 kuna predviđeno za sufinanciranje materijalnih troškova produženog boravka u osnovno školskim ustanovama, a 265.45 EUR / 2.000,00 kuna za poklone, odnosno nagrade uspješnim učenicima s područja Općine Ližnjan - Lisignano. Ukupno predviđena sredstva su namijenjena za sufinanciranje plaća i materijalnih troškova produženog boravka učenika osnovnih škola u područnim odjeljenjima OŠ "dr. Mate Demarina" Medulin, OŠ "Šijana" i OŠ "Giuseppina Martinuzzi", te za nagrade upsješnim učenicima.

Dodatno se kroz Socijalni program Općine Ližnjan-Lisignano za 2023. godinu osiguravaju sredstva za:

- prijevoz učenika sukladno članku 143. Zakona,

- sufinanciranje školskih marendi i programa produženog boravka učenika osnovnih škola,

- sufinanciranje osnovnoškolskih udžbenika, odnosno drugih obrazovnih materijala temeljem odredbi posebne Odluke,

- studentske stipendije temeljem odredbi posebnog Pravilnika.

**3. PROGRAM JAVNIH POTREBA U KULTURI**

Članak 4.

Sukladno odredbama Zakona o kulturnim vijećima i financiranju javnih potreba u kulturi, članka 5. stavka 1. i 2. ( „Narodne novine RH“, br. 83/22), Predstavničko tijelo jedinice lokalne i područne (regionalne) samouprave programom utvrđuje javne potrebe u kulturi na temelju svojih interesa, a dodjelom sredstava osigurava se ravnomjeran kulturni razvitak.

Za navedeni program planira se **40.480,46 EUR / 305.000,00 kuna** u proračunu za 2023. godinu.

Sredstva su namijenjena za :

3.1. Organiziranje i sufinanciranje kulturnoumjetničkih manifestacija 11.945,05 EUR / 90.000,00 KN

3.2. Javne potrebe u kulturi – sufinanciranje programa udruga 28.535,49 EUR / 215 .000,00 kn

Sredstva iz točke 3.1. će se isplaćivati temeljem zaključenih ugovora, prethodno dostavljenih zamolbi ili/i temeljem dostavljenih računa korisnika programa, odnosno sudionika manifestacije i sl.

Općina Ližnjan-Lisignano u 2023. godini namjerava temeljem zakonskih propisa u suradnji s Turističkom zajednicom i tradicionalnim organizatorima sufinancirati kulturne manifestacije i koncerte koji predstavljaju tradicionalne i uvriježene općinske manifestacije-programe. Kako se unaprijed ne mogu odrediti konačni troškovi svake pojedinačne manifestacije, za iste je predviđena zajednička stavka s koje će se iste financirati prema stvarnim troškovima.

Sredstva iz točke 3.2. namijenjena su projektima, programima, manifestacijama i aktivnostima udruga i drugih organizacija civilnog društva iz prioritetnog područja kulture, koja će se dodijeliti korisnicima (prijaviteljima) putem javnog natječaja za financiranje programa/projekata koje provode udruge u 2023. godini. S korisnicima čiji prijavljeni projekti/programi budu izabrani za financiranje na javnom natječaju, zaključit će se ugovor o financiranju, te će im se odobrena financijska sredstva za provedbu projekta/programa isplaćivati sukladno ugovorenom modelu isplate.

**4. PROGRAM JAVNIH POTREBA U SPORTU**

Članak 5.

Sukladno Zakonu o sportu (N.N. br. 71/06, 150/08, 124/10, 124/11, 86/12, 94/13, 85/15, 19/16-ispravak,98/19, 47/20, 77/20), sredstva kojima jedinice lokalne i područne (regionalne) samouprave pomažu obavljanje sportskih djelatnosti, između ostalih čine prihode i osnovu financiranja sporta.

U članku 76., stavak 1., navedenog zakona detaljno su nabrojani programi, odnosno aktivnosti, poslovi i djelatnosti od značaja za jedinice lokalne i područne (regionalne) samouprave, za koje se sredstva osiguravaju u proračunu, a vezano za javne potrebe u sportu i to su:

1. poticanje i promicanje sporta,

2. provođenje sportskih aktivnosti djece, mladeži i studenata,

3. djelovanje sportskih udruga, sportskih zajednica i saveza,

4. sportska priprema, domaća i međunarodna natjecanja te opća i posebna zdravstvena zaštita sportaša,

5. zapošljavanje osoba za obavljanje stručnih poslova u sportu,

6. sportsko-rekreacijske aktivnosti građana,

7. sportske aktivnosti osoba s teškoćama u razvoju i osoba s invaliditetom,

8. planiranje, izgradnja, održavanje i korištenje sportskih građevina značajnih za JL(R)S,

9. provođenje i financiranje znanstvenih i razvojnih projekata, elaborata i studija u funkciji razvoja sporta.

(2)Programe javnih potreba iz stavka 1. ovoga članka predlaže sportska zajednica.  
(3) Programe javnih potreba iz stavka 1. ovoga članka, koji se odnose na provođenje sportskih aktivnosti djece i mladeži, nadležnim tijelima za poslove sporta u jedinicama područne (regionalne) samouprave i Gradu Zagrebu predlažu školski sportski savezi i sportske zajednice.  
(4)Programe iz stavka 1. ovoga članka, na prijedlog sportske zajednice, odnosno školskih sportskih saveza, donosi jedinica lokalne i područne (regionalne) samouprave, zajedno s godišnjim proračunom.  
(5) Sredstvima za zadovoljavanje javnih potreba iz stavka 1. točke 1. do 7. ovoga članka raspolaže sportska zajednica u jedinicama lokalne i područne (regionalne) samouprave i Gradu Zagrebu. Sredstva za izvršenje programa zadovoljavanja javnih potreba iz stavka 1. ovoga članka jedinica lokalne samouprave prenosi na račun sportske zajednice, Grada Zagreba, grada ili općine.  
(6) Za ostvarivanje programa javnih potreba iz stavka 1. ovoga članka jedinice lokalne i područne (regionalne) samouprave i Grad Zagreb osiguravaju financijska sredstva u svom proračunu.  
(7) O izvršenju programa javnih potreba iz stavka 1. ovoga članka i utrošku sredstava iz stavka 5. ovoga članka, sportska zajednica županije, Grada Zagreba, grada ili općine izvještava jedinicu lokalne odnosno regionalne (područne) samouprave u rokovima propisanim Zakonom o proračunu.  
(8) Tijela jedinica lokalne i područne (regionalne) samouprave i Grada Zagreba nadležna za poslove sporta prate i nadziru izvršenje programa javnih potreba iz stavka 1. ovoga članka te prate korištenje i utrošak sredstava za te programe.  
(9) Jedinice lokalne i područne (regionalne) samouprave i Grad Zagreb mogu općim aktom detaljnije propisati metodologiju i rokove za izradu i dostavu Programa javnih potreba, način izvršavanja Programa javnih potreba, način i rokove izvještavanja o provedbi Programa javnih potreba te metodologiju izrade financijskog plana iz ovoga članka.

Ukupna sredstva za Program javnih potreba u sportu za 2023. godinu iznose **75.320,20 EUR / 567.500,00 kn**. Sredstva u iznosu od 73.992,97 EUR / 557.500,00 kn namijenjena su financiranju programa i projekata udruga i drugih organizacija civilnog društva u prioritetnom području sporta, iznos od 1.327,23 EUR / 10.000,00 kuna za materijale troškove rada SZOL-a.Sredstva namjenjena za programe i rad sportske zajednice će se transferirati sportskoj zajednici, kako bi sukladno zakonskim propisima, temeljem raspisanog i provedenog javnog natječaja, ista bila dodijeljena krajnjim korisnicima (prijaviteljima na javni natječaj), na temelju zaključenih ugovora o financiranju i ugovorenom modelu plaćanja, dok će se donacije direktno transferirati nogometnim klubovima.

**5. PROGRAM OSTALIH NEPROFITNIH ORGANIZACIJA, ZAJEDNICA I USTANOVA (RAZVOJ CIVILNOG DRUŠTVA)**

Članak 6.

Zakonom o lokalnoj i područnoj (regionalnoj) samoupravi utvrđena je obaveza jedinica lokalne i područne (regionalne) samouprave za zadovoljavanjem potreba građana od lokalnog značaja u pojedinim djelatnostima.

Programom javnih potreba neprofitnih organizacija, zajednica i ustanova u prioritetnom području razvoj civilnog društva u 2023. godini osiguravaju se sredstva u ukupnom iznosu od **51.722,31 EUR / 389.701,75 kuna.**

Od ukupno predviđenih sredstava, iznos od 1.500,00 EUR / 11.301,75 kuna namijenjen je Zakladi za poticanje partnerstva i razvoja civilnog društva i realizaciju natječaja za male projekte "Mali projekti za bolje sutra", a temeljem Sporazuma o partnerstvu Klasa: 023-01/11-01/362 Urbroj: 15-11-1 od dana 12.12.2011. godine.

Iznos od 7.963,37 EUR / 60.000,00 kuna predviđen je za rad Zajednice Talijana Šišan - Comunita' degli Italiani di Sissano, s kojom će se zaključiti ugovor o izravnoj dodjeli sredstava, sukladno temeljnim aktima Općine Ližnjan-Lisignano, odnosno sukladno Statutu Općine Ližnjan-Lisignano ("Službene novine Općine Ližnjan-Lisignano" broj 02/21) i Pravilniku o financiranju javnih potreba Općine Ližnjan-Lisignano ("Službene novine Općine Ližnjan-Lisignano" broj 2A/2017. - drugi dio).

Iznos od 663,61 EUR / 5.000,00 kuna, temeljem Sporazuma o suradnji koji je zaključen između dvojezičnih gradova i općina na području Istarske Županije, a namjenjeni su promicanju dvojezičnosti i očuvanju talijanskog jezika na području Istarske Županije.

Iznos od 7.963,37 EUR / 60.000,00 kuna namijenjen je za rad župnih ureda na području Općine Ližnjan-Lisignano, sukladno posebnom propisu, odnosno Zakonu o pravnom položaju vjerskih zajednica ("Narodne Novine" broj 83/02,73/13). Od istih sredstava 3.981,68 EUR / 30.000,00 kuna namjenjeno je župnom uredu Ližnjan, te po 1.990,84 EUR / 15.000,00 kuna župno uredu Šišan i Valtura. Dok iznos u visini od **22.695,60 EUR / 171.000,00** kuna predstavlja kapitalnu donaciju župnom uredu Ližnjan, za rješavanje dugogodišnjeg pitanja parking prostora, a čija problematika je svezana sa imovinsko pravnim odnosima koji se nisu uspjeli razrješiti tijekom 2022. godine.

Financijska sredstva u iznosu od 2.972,99 EUR / 22.400,00 kuna dodijelit će se programima/projektima/aktivnostima udruga i drugih organizacija civilnog društva iz prioritetnog područja razvoj civilnog društva, temeljem raspisanog javnog poziva za financiranje programa/projekata koje provode udruge u 2023. godini. S korisnicima čiji prijavljeni projekti/programi budu izabrani za financiranje na javnom natječaju, zaključit će se ugovor o financiranju, te će im se odobrena financijska sredstva za provedbu projekta/programa isplaćivati sukladno ugovorenom modelu isplate.

Financijska sredstva u iznosu od 3.318,07 EUR / 25.000,00 kuna dodijelit će se dodijelit će se programima/projektima/aktivnostima udruga i drugih organizacija civilnog društva temeljem rapisanog javnog natječaja za potpore malih vrijednosti projektima udruga i drugih neprofitnih organizacija u 2023. godini. S korisnicima čiji prijavljeni projekti/programi budu izabrani za financiranje na javnom natječaju, zaključit će se ugovor o financiranju, te će im se odobrena financijska sredstva za provedbu projekta/programa isplaćivati sukladno ugovorenom modelu isplate.

Financijska sredstva u iznosu od 4.645,30 EUR/35.000,00 kuna planirana su za razvoj sustava digitalizacije natječaja za sufinanciranje rada udruga.

Članak 7.

Novčana sredstva iz članaka 2., 3., 4., 5. i 6. doznačuju se korisnicima sukladno pravnim propisima te mogućnostima i ostvarenju prihoda u proračunu Općine Ližnjan-Lisignano (dinamici punjenja proračuna), te od nepredviđenih događaja kao što je pandemija Covida-19., za koju se općinski Načelnik u skladu sa epidemiološkom situacijom, mjerama nacionalnog Stožera civilne zaštite, Županijskog Stožera ovlašćuje da donosi i poduzima sve potrebne mjere koje će očuvati uravnoteženost izvršenja programa.

Članak 8.

Ovaj Društveni program Općine Ližnjan-Lisignano za 2023. godinu stupa na snagu osam dana od dana objave u „Službenim novinama Općine Ližnjan-Lisignano“.

KLASA: 550-06/22-01/1

UR.BROJ: 2168-24-04-22-1

Ližnjan-Lisignano, \_\_\_. prosinca 2022.godine

Predsjednik Općinskog Vijeća

Općine Ližnjan-Lisignano

Saša Škrinjar

**O B R A Z L O Ž E NJ E**

**I. OSNOVA DONOŠENJA PROGRAMA**

Temelj za donošenje Društvenog programa Općine Ližnjan za 2023. godinu temelji se na članku 19. Zakona o lokalnoj i područnoj (regionalnoj) samoupravi (“Narodne novine RH-a”, br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20), Zakona o Proračunu (''Narodne novine RH-a'', broj 144/21) pojedinačnim zakonima kojima se uređuju pojedine djelatnosti, podzakonskim propisima, te općim i pojedinačnim aktima kako slijedi:

* Zakon o predškolskom odgoju i obrazovanju (NN RH-a br.10/97, 107/07, 94/13, 98/19, 57/22),
* Državni pedagoški standard predškolskog odgoja i obrazovanja (NNRH-a br. 63/08, 90/2010),
* Statut predškolske ustanove Dječji vrtići Bubamara Ližnjan-Scuole dell infanzia Coccinella Lisignano (Službene novine Općine Ližnjan br. 8/21),
* Odluka o mjerilima i kriterijima za financiranje redovitih programa u predškolskim ustanovama kojih je osnivač Općina Ližnjan ( Službene novine Općine Ližnjan-Lisignano br. 4/10,3 /21),
* Pravilnik o upisu djece i mjerilima upisa u predškolsku ustanovu Dječji vrtići Bubamara Ližnjan-Scuole dell infanzia Coccinella Lisignano (Službene novine Općine Ližnjan-Lisignano br. /06),
* Odluka o sufinanciranju smještaja predškolske djece jasličkog uzrasta u Ustanove van područja Općine Ližnjan (“Službene novine Općine Ližnjan” br. 3/2003,) ,
* Odluke o povećanju sufinanciranog iznosa smještaja predškolske djece u Ustanove van područja Općine Ližnjan-Lisignano (“Službene novine Općine Ližnjan-Lisignano” br. 01/09),
* Zakon o odgoju i obrazovanju u osnovnoj i srednjoj školi (N.N. br. 87/08, 86/09, 92/10, 105/10 - ispravak, 90/11, 05/12, 16/12, 86/12, 126/12-pročišćeni tekst, 94/13, 136/14-RUSRH, 152/14 i 07/17, 68/18, 98/19, 64/20),
* Državni pedagoški standard školskog odgoja i obrazovanja ( NN RH-a br.63/08, 90/10),
* Pravilnik o organizaciji i provedbi produženog boravka u osnovnoj školi (NN RH-a br. 62/19),
* Odluke o su/financiranju troškova školske marende i programa produženog boravka učeni-ca/ka s područja Općine Ližnjan-Lisignano u osnovnoškolskim ustanovama ("Službene novine Općine Ližnjan-Lisignano" broj 6/2017),
* Zakona o kulturnim vijećima i financiranju javnih potreba u kulturi ( N.N. br. 483/22),
* Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN RH-a broj 26/15, 37/21),
* Pravilnik o financiranju javnih potreba Općine Ližnjan-Lisignano ("Službene novine Općine Ližnjan-Lisignano" broj 2A/17- drugi dio),
* Zakon o sportu (NN RH-a br. 71/06, 150/08, 124/10, 124/11, 86/12, 94/13, 85/15, 19/16-ispravak, 98/19, 47/20, 77/20),
* Zakonu o pravnom položaju vjerskih zajednica ("Narodne Novine" broj 83/02,73/13),
* Statut Općine Ližnjan-Lisignano ("Službene novine Općine Ližnjan-Lisignano" br. 02/21),

**II. SVRHA DONOŠENJA DRUŠTVENOG PROGRAMA OPĆINE**

Svrha Društvenog programa ogleda se u zadovoljavanju javnih potreba u pojedinim djelatnostima koje predstavljaju sastavnice programa, te nije potrebno posebno obrazlagati značaj istih.

**III. SADRŽAJ PROGRAMA OPĆINE**

Sadržaj i obujam društvenog programa općine uvjetovan je zakonskim osnovama, javnim potrebama, planiranim proračunskim sredstvima kao i načinom njegovog provođenja, u cilju udovoljavanja javnih potreba. Sastavnice Društvenog programa :

1. Program javnih potreba u predškolskom odgoju

Predškolski odgoj je djelatnost od osobitog značaja i društvenog interesa. Pretežno je regulirana Zakonom o predškolskom odgoju i obrazovanju (NN 10/97, 107/07, 94/13, 98/19, 57/22) te obuhvaća programe odgoja, obrazovanja, zdravstvene zaštite, prehrane i socijalne skrbi koja se ostvaruje u dječjim vrtićima-predškolskim ustanovama.

1. Program javnih potreba u školstvu

proračunom općine planirana su sredstva za:  
1. prijevoz učenika osnovnih škola,- koja su naznačena u socijalnom programu općine kao socijalna mjera,   
2. Sufinanciranje plaće i naknade plaća s doprinosima na plaće radnicima koji rade u produženom ili cjelodnevnom boravku osnovne škole,  
3. ostale rashode za radnike koji rade u produženom ili cjelodnevnom boravku osnovne škole koji su ugovoreni kolektivnim ugovorima,

Materijalni troškovi produženog boravka učenika osnovnih škola u OŠ "dr. Mate Demarina" Medulin, OŠ "Šijana" i OŠ "Giuseppina Martinuzzi" u Puli.

1. Program javnih potreba u kulturi

Sukladno odredbama Zakona o kulturnim vijećima i financiranju javnih potreba u kulturi, članka 5. stavka 1. i 2. ( „Narodne novine RH“, br. 83/22), Predstavničko tijelo jedinice lokalne i područne (regionalne) samouprave programom utvrđuje javne potrebe u kulturi na temelju svojih interesa, a dodjelom sredstava osigurava se ravnomjeran kulturni razvitak.

1. Program javnih potreba u sportu

* Člankom 76. Zakona detaljno su nabrojani programi, odnosno aktivnosti, poslovi i djelatnosti od značaja za jedinice lokalne i područne (regionalne) samouprave, za koje se sredstva osiguravaju u proračunu, a vezano za javne potrebe u sportu i to su:
* 1. poticanje i promicanje sporta,
* 2. provođenje sportskih aktivnosti djece, mladeži i studenata,
* 3. djelovanje sportskih udruga, sportskih zajednica i saveza,
* 4. sportska priprema, domaća i međunarodna natjecanja te opća i posebna zdravstvena zaštita sportaša,
* 5. zapošljavanje osoba za obavljanje stručnih poslova u sportu,
* 6. sportsko-rekreacijske aktivnosti građana,
* 7. sportske aktivnosti osoba s teškoćama u razvoju i osoba s invaliditetom,
* 8. planiranje, izgradnja, održavanje i korištenje sportskih građevina značajnih za JL(R)S,
* 9. provođenje i financiranje znanstvenih i razvojnih projekata, elaborata i studija u funkciji razvoja sporta.

Općina Ližnjan-Lisignano doznačuje sredstva SZOL-u sukladno programu koji isti savez predlaže općinskom vijeću, a općinsko vijeće usvaja te koja sukladno pozitivnim propisima sredstva temeljem natječaja i utvrđenih mjerila raspoređuje se korisnicima za zadovoljavanje javnih potreba u djelatnosti sporta.

1. Program neprofitnih organizacija i organizacija civilnog društva u sebi uključuje najznačajnije vjerske ustanove, zajednice, organizacije nacionalnih manjina, te ostale organizacije koje djeluju na području općine dili one koje se organizaciono nalaze van područja općine ali zadovoljavaju potrebe žitelja općine ili rade za opće dobro.

**IV. FINANCIRANJE**

Za ostvarenje Društvenog programa Općine Ližnjan-Lisignano u 2023. godini planiraju se sredstva u visini od se **819.717,79 EUR / 6.176.163,75 kuna**. Navedena sredstva osiguravaju se u Proračunu Općine Ližnjan- Lisignano na predviđenim proračunskim pozicijama, te se ujedno visina sredstava za pojedine troškove iščitavaju u samom programu te proračunu.

Po donošenju Društvenog programa Općine Ližnjan-Lisignano potrebno je isti prezentirati putem mrežne stranice općine, kroz adekvatne vidove kao što su organizacije potencijalnih korisnika na području Općine Ližnjan-Lisignano, kako bi se isti mogli upoznati s njegovim sadržajem, mjerilima te predviđenim sredstvima za njegovo izvršavanje. U ovisnosti od nepredviđenih okolnosti - pandemije virusa Covida-19., a koje možebitno mogu imati utjecaj na gospodarstvo pa samim tim i na proračunske prihode, Načelnik Općine Ližnjan-Lisignano ovlašten je da u skladu sa epidemiološkom situacijom, mjerama nacionalnog Stožera civilne zaštite, Županijskog Stožera donosi i poduzima sve potrebne mjere koje će očuvati uravnoteženost izvršenja programa.